Diari Oficial de la Generalitat Valenciana


Sumari del DOGV 8208, del 09-01-2018 (2017/11497)

Aprovació de la declaració de caducitat i resolució de l'adjudicació del Programa d'actuació integrada per al desenvolupament de la unitat d'execució 1 del PEPRI Carpesa.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8208

Data del DOGV
:   09-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11621


Data del document
:   11-12-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Aprovació de la declaració de caducitat i resolució de l'adjudicació del Programa d'actuació integrada per al desenvolupament de la unitat d'execució 1 del PEPRI Carpesa. [2017/11750]  
El Ple de l'Ajuntament, en sessió celebrada el dia 26 d'octubre de 2017, va adoptar acord la part dispositiva del qual diu el següent:  
  
«Primer. Desestimar l'al·legació formulada per Amelia Payás Ortega, en els termes exposats en el fonament jurídic seté del present acord, i en concret per no respondre la garantia definitiva depositada per l'urbanitzador dels imports abonats a compte per la interessada a l'urbanitzador en concepte de càrregues d'urbanització.  
Segon. Declarar la caducitat i resoldre l'adjudicació del Programa d'actuació integrada per al desenvolupament de la unitat d'execució 1 del Pla especial de protecció i reforma interior de Carpesa a la mercantil Construcciones Faios, SL, agent urbanitzador d'aquest, pels motius exposats en els fonaments jurídics del present acord, i en concret per la inactivitat injustificada de l'urbanitzador per no presentar el projecte d'urbanització corregit i adaptat a l'acord plenari d'aprovació del programa, i per no iniciar l'execució de les obres d'urbanització i haver transcorregut amb escreix el termini per a fer-ho; tot això de conformitat amb el que establixen les clàusules I a.4) i I a.6) del conveni urbanístic subscrit entre l'agent urbanitzador i l'Ajuntament de València el 27 de febrer de 2007.  
Tercer. Confiscar la garantia prestada per Construcciones Faios, SL, en relació a l'esmentat programa, de conformitat amb la clàusula I a.5 del conveni urbanístic anteriorment citat, per incomplir l'empresa adjudicatària les obligacions essencials establides en el programa per no haver executat l'obra urbanitzadora, sent procedent la seua execució en el moment que siga ferm el present acord.  
L'esmentada garantia s'identifica com a:  
Manament d'ingrés CO.NO.P. - valors E 2006/38654, número d'expedició 3.358 i assentat en el llibre de caixa del diari d'intervenció amb el número 39 el 9 de juny de 2006. Concepte: import corresponent a la caució establida per acord plenari de 29.12.2005 per a respondre de l'obligació a què fa referència l'article 29.8 de la LRAU com a adjudicatari del PAI de la unitat d'execució UA 1 de Carpesa. Aval número 6005252 de 08.06.2006 de Banco de Valencia (actualment Caixabank) per un import de 32.535,65 euros.  
  
Quart. Aprovar la liquidació del contracte corresponent al Programa d'actuació integrada per al desenvolupament de la unitat d'execució 1 del Pla especial de protecció i reforma interior de Carpesa adjudicat a la mercantil Construcciones Faios, SL, quedant extingit qualsevol dret o obligació que poguera derivar-se d'aquestx, sense perjuí de les accions que es reserva l'Ajuntament contra l'urbanitzador si finalment s'acredita algun perjuí que implique quantia superior a la de la garantia confiscada.  
Cinqué. Requerir a la societat Construcciones Faios, SL la immediata devolució de la totalitat dels avals que, si és el cas, hagen sigut constituïts pels propietaris afectats pel programa per a assegurar el compliment de la seua obligació de pagament en metàl·lic.  
Sisé. Publicar el present acord en el Diari Oficial de la Generalitat Valenciana, prèvia comunicació al Registre de Programes d'Actuació.  
  
Seté. Notificar el present acord al Registre de la Propietat número 2 de Moncada, amb l'objecte que es deixe constància de la resolució de l'adjudicació del programa, així com que les parcel·les resultants no són edificables per quedar pendent el deure d'urbanitzar.  
Huité. Notificar el present acord a Construcciones Faios, SL, a l'entitat avaladora Banco de Valencia (actualment Caixabank), als propietaris afectats, als altres interessats en l'expedient, així com comunicar als serveis municipals de Control Financer Permanent i Intervencions Delegades, Planejament, Tresoreria, Comptabilitat, Gestió Urbanística, Obres d'Infraestructura i altres les competències del quals pogueren resultar afectades.»  
  
Contra l'acte administratiu transcrit, que és definitiu en via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, podrà vosté interposar un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar des de l'endemà de la recepció d'aquesta notificació.  
Si transcorreguera un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos, des d'aquesta desestimació presumpta.  
b) Recurs contenciós administratiu, davant del Jutjat Contenciós Administratiu de València, en el termini de dos mesos comptats des de l'endemà de la recepció d'aquesta notificació.  
Tot això sense perjuí que puga exercitar qualsevol altre recurs o acció que estime procedent.  
La notificació s'entendrà practicada a tots els efectes legals des de l'endemà de la present publicació.  
Cosa que es publica als efectes oportuns.  
  
València, 11 de desembre de 2017.- El secretari: Manuel Latorre Hernández.